stanford-oval/wikipedia huggingface dataset:
קרקס החיות
מדבבים

ג'ון קרסינסקי - אוון האנטינגאון, אביה של מקנזי.
אמילי בלאנט - זואי האנטינגאון, אמה של מקנזי.
דני דה ויטו - צ'סטרפילד, ליצן הקרקס המצחיק.
איאן מקלן - הורציו, אחיו הגדול של באפלו בוב, והאיש הרע בסרט.
סילבסטר סטאלון - איש הקליע.
פטריק וורברטון - ברוק, עוזרו הגדול והחזק של מר וודלי, נוטה להציק לאוון ובינקלי.
רייבן סימון - בינקלי, חברת ילדות של זואי.
הארווי פירסטיין - איזמרלדה, צועניה מגדת עתידות ודודתה של טליה, נתנה לבוב את עוגיות החיות.
גילברט גוטפריד - מריו זוקיני, איש נמך קומה אשר רוכב על אופנוע.
טרה סטרונג - טליה, אחייניתה של איזמרלדה ואשתו של בוב, מאוחר יותר שינתה צורה לחתולה בשם זינה.
ג'יימס ארנולד טיילור - באפלו בוב, בעלה של טליה, מאוחר יותר שינה צורה לכלב בשם אולד בלו.
וולאס שון - מר וודלי, אביה של זואי, שונא את אוון.
קווין גרוויו - שמשון, איש חזק, אחד מהעוזרים של הורציו.
לידיה רוז טיילור - מקנזי, בתם של אוון וזואי.
מדבבים > דיבוב עברי

דביר בנדק - צ'טסרפילד
אוראל צברי - מריו זוקיני
צחי כהן - אוון
עדי בר לב - זואי
זואי אלמוג - מקנזי
שירלי לילו - בינקלי
יורם יוספסברג - הורציו
גילן שחף - באפלו בוב
טליה ברקאי - טליה
דדי זהר - מר וודלי
ניר רון - ברוק
דן שצברג - איש קליע
לורן סביר - איזמרלדה
גיא גולדברג - אוון הצעיר
הפצה

הסרט הוצג בבכורה עולמית בתחרות בפסטיבל האנימציה הבינלאומי של אנסי ב-12 ביוני 2017. הסרט היה אמור לצאת במקור ב-28 באפריל 2017 על ידי Relativity Media, אולם משבר פיננסי בחברה מנע מהם להוציא את הסרט. לאחר מכן הוא היה אמור לצאת לאקרנים ב-1 בספטמבר 2017 על ידי אולפן הסרטים המצליח Serafini Releasing לפני שהם גם נסגרו.  כמה חודשים לאחר מכן, בנובמבר 2017, הוכרז כי אולפני הבידור יפיצו את הסרט ברחבי העולם. באפריל, סאווה פרסם בפייסבוק כי הסרט נקבע לתאריך יציאה של 10 באוגוסט 2018. העסקה עם אולפני הבידור בוטלה ביוני 2018.
בסופו של דבר, זכויות ההפצה נקנו על ידי נטפליקס והסרט שוחרר ב-24 ביולי 2020 בפלטפורמה. זה היה הסרט השני הכי נצפה בסטרימינג בסוף השבוע הפתיחה שלו.
ביקורות

באתר הביקורות Rotten Tomatoes, הסרט מחזיק בדירוג אישור של 64% על סמך 22 ביקורות, עם דירוג ממוצע של 6.00/10. היה לו קונצנזוס קריטי שקרא: "הסרט קרקס החיות רחוקה מלהיות הארוחה המונפשת הייחודית ביותר, אבל ההומור המטורף והמהירות המרופדת שלו הופכים אותו להסחה הגונה לצופים צעירים יותר". באתר Metacritic, לסרט יש ציון ממוצע משוקלל של 60 מתוך 100 על סמך 5 מבקרים, מה שמצביע על "ביקורות מעורבות או ממוצעות".
הערות שוליים

↑  Mintzer, Jordan (16 ביוני 2017). "'Animal Crackers': Film Review | Annecy 2017". The Hollywood Reporter. נבדק ב-5 באוגוסט 2017. {{cite web}}:  (עזרה)
↑  "Animal Crackers".
↑  "Animal Crackers". 22 ביולי 2017. {{cite web}}:  (עזרה)
↑  "Despicable Me 3, Animal Crackers to Debut at Annecy Fest". 24 באפריל 2017. {{cite web}}:  (עזרה)
↑  "Annecy Unveils Full Lineup Of 23 Animated Features". 24 באפריל 2017. {{cite web}}:  (עזרה)
↑  Scott Christian Sava (21 בפברואר 2018). "UPDATE! So… what's going on with the release date?". Facebook. נבדק ב-7 במאי 2018. {{cite web}}:  (עזרה)
↑  D'Alessandro, Anthony (29 בנובמבר 2017). "Byron Allen's Entertainment Studios Bites Into Animal Crackers, Eyes 2018 Release". Deadline Hollywood. נבדק ב-7 במאי 2018. {{cite news}}:  (עזרה)
↑  "After 7 months of waiting… and waiting… and waiting, we're done".
↑  Hopewell, John (20 במאי 2020). "Netflix's 'The Cuphead Show!' 'Nezha Reborn,' 'The Summit of the Gods' Set for Annecy". Variety. נבדק ב-20 במאי 2020. {{cite web}}:  (עזרה)
↑  Desowitz, Bill (15 ביוני 2020). "'Animal Crackers' Trailer: Netflix's Rescued Animated Feature Gets Summer Streaming Date". Indie Wire. נבדק ב-17 ביוני 2020. {{cite web}}:  (עזרה)
↑  Brueggemann, Tom (27 ביולי 2020). "'The Rental' Is Second Film Ever to Be #1 on Both Theatrical and VOD Charts at Same Time". IndieWire. נבדק ב-29 ביולי 2020. {{cite web}}:  (עזרה)
↑  "Animal Crackers (2017)". Rotten Tomatoes. נבדק ב-4 באוגוסט 2020. {{cite web}}:  (עזרה)
↑  "Animal Crackers (2020)". Metacritic. נבדק ב-25 ביולי 2020. {{cite web}}:  (עזרה)
| --- | --- |
בקרת זהויות :  LCCN: no2017040422   WorldCat (עם LCCN): no2017-040422
קל"ע

מסלול קל"ע (ראשי תיבות של "קליטת עלייה") הוא מסלול שירות ביחידת המורות החיילות של צה"ל, שתכליתו לסייע בתהליך קליטת העולים לישראל.
מסלול קל"ע- קליטת עלייה

צה"ל שם לנגד עיניו את חינוך הדור הצעיר כערך לאומי, ורואה בזאת חלק מתפקידו כצבא העם. המורות החיילות במסלול קל"ע מסייעות בידי המורים בהוראת השפה העברית, עבודה עם עולים בכיתות האם או בכיתות אולפן, סיוע ביחידים וקבוצות, וכן השתתפות בלתי פורמלית המשלבת ותיקים ועולים במסגרות שפועלות ביישוב (מועדוני נוער, חוגי העשרה, משחקיות). צה"ל מייחס חשיבות רבה לחיילות העושות תפקיד הדרכה זה, המסייע בתהליך קליטת העולים והוא משקיע משאבים ומאמצים רבים על מנת לענות על דרישות האוכלוסייה.
מסלול קל"ע- קליטת עלייה > יחידה היסטורית

יחידת מורות חיילות קל"ע החלה ראשיתה בשנת 1951, במסגרת חזונו של דוד בן-גוריון ל"ביעור הבערות". היו אלו שנותיה הראשונות של מדינת ישראל והמדינה התמודדה עם אתגרים גדולים ובינם קליטת עלייה מסיבית מאוד מהארצות השונות. בליל של שפות ללא ידיעת השפה העברית וחוסר באמצעים וכוחות הוראה. על כן התגייס צה"ל לסייע למדינה הצעירה לבסס עצמה בתחום ההשכלה, השפה והקליטה החברתית. כך עלה רעיונו של דוד בן-גוריון לסייע למשפחות החיילים (ברובם עולים חדשים) להיקלט בארץ, ללמוד את השפה העברית ולהרחיב השכלתם, ולצורך כך הוקמה יחידת המורות.
היחידה החלה עם הקמת יחידה קטנה בדרום הארץ ומנתה קומץ חיילות, כולן בוגרות סמינרים שהתגייסו במיוחד למשימה זו, ובעצם מסלול קליטת עלייה הוא ההיסטורי ביחידה כולה.
מסלול קל"ע- קליטת עלייה > מתחילת הדרך להשתלבות בתפקיד

חיילות קל"ע מודרכות ומונחות מתחילת דרכן באופן רציף על ידי צוות הפיקוח וההכשרה של אגף קל"ע ומשרד החינוך. מועמדת לשירות זה עוברת איתור קדם-צבאי שכולל מיון ראשוני של שיחת פתיחה והיכרות, מבחנים שונים, הרצאות וריאיון אישי. המתגייסות לשירות עושות טירונות 02 בת שלושה שבועות ולאחר מכן נשלחות לקורס ביישוב בית מאיר, במתקן ההכשרה - רמות שפירא בן שישה שבועות. במסגרת הקורס מכשירים את החיילת לתפקיד ההדרכה וההוראה והבנות לומדות כיצד לעמוד בפני כיתה, איך בונים מערכי שיעור ויסודות מקצוע, בהתאם למסלול קליטת העלייה. מסלול מיוחד של קל"ע הוא מסלול קל"ע קיי החדש-יחסית. בנות המתקבלות לתפקיד מורות חיילות במסלול קל"ע עוברות מבחני מיון של המכללה להכשרת מורים והן נחשבות לסטודנטיות לכל דבר לאחר שהתקבלו.
למו"ח קל"ע צמודים אחראים מטעם הצבא, משרד החינוך ומטעם המכללה. בסוף השירות הלימודים במכללה נחשבים כשנה א' של הוראה. חיילות אלו זוכות לניסיון נוסף בהוראה, בהדרכה ובעבודה תובענית לאוכלוסייה מתקשה.
מורה חיילת במסלול קל"ע משתלבת בשעות הבוקר בבתי ספר יסודיים, בחטיבות ובתיכונים, עיקר פעילותן במתן תמיכה לימודית-חברתית לתלמידים העולים הזקוקים לה. כמו כן, בשעות אחר-הצהריים בשירות לקהילה ביישוב בו היא מתגוררת. המורה משתלבת אחר-הצהריים במסגרת פעילות בלתי פורמלית המשלבת ותיקים עולים במסגרות הפעילות ביישוב.
מסלול קל"ע- קליטת עלייה > קולטים עלייה

מורות קל"ע מוצבות בבתי הספר שקלטו עולים בשנת שהותם הראשונה והשנייה בארץ, או בית ספר שמקיים במסגרתו כיתת אולפן וקלט, או בית ספר שקלט מעל 20% עולים שבין שנתיים לשבע שנים מאז עלייתם ארצה. ניתנת העדפה ליישובים חלשים בהם קיים ריכוז גבוה של אוכלוסיית מצוקה בדגש על פריפריה.
חיילות קל"ע עושות שירות ייחודי ואינן עובדות מול הקהילה האזרחית הרגילה, אלא מול אוכלוסייה שאינה שולטת בשפה העברית ויש לה בעיות בהסתגלות לארץ החדשה, למנהגים החדשים ולתרבות החדשה. הן תורמות למאמץ הלאומי לקליטת העולים מאירופה המזרחית, אפריקה ודרום אמריקה.
במערכת החינוכית כיום ישנם כמאה אלף עולים ובנוסף כששת אלפים תלמידים בני העדה האתיופית, ילידי הארץ הלומדים בחינוך ממלכתי וזקוקים לסיוע על אף שאינם זכאים פורמלית לסיוע משרד החינוך.
רוח הוורד

תמרה קרסבינה וואצלב ניז'ינסקי מתוך הבלט.
רוח הוורד (בצרפתית: Le Spectre de la rose) הוא מופע בלט קצר, של להקת הבלט רוס. כוריאוגרפית הריקוד נוצרה על ידי מיכאיל פוקין, בהתבסס על שיר של תאופיל גוטייה, והמוזיקה: "הזמנה למחול" מאת קרל מריה פון ובר בתזמור של הקטור ברליוז. ליאון באקסט עיצב את התפאורה והתלבושות לריקוד. הופעת הבכורה התקיימה בתיאטרון מונטה קרלו בתאריך: 19 באפריל 1911.
בתפקידים הראשיים בהופעת הבכורה הופיעו תמרה קרסבינה - כנערה וואצלב ניז'ינסקי - הורד.
הבלט משתף אותנו בחלום נערה החוזרת מנשף הריקודים הראשון בחייה ובידה ורד הצונח לרצפה עם הרדמה. רוח הוורד מופיעה בחלום, וסוחפת את הנערה לריקוד. נשיקה מרוח הוורד והנערה מתעוררת מהחלום.
הפקות נוספות

המחול הועלה מספר פעמים בביצועו של רודולף נורייב בסמוך לתאריך עריקתו למערב, וכן במסגרת ערב שהוקדש לדיאגילב על ידי להקת ג'ופרי בלט בניו יורק, וכן היה גם המחול האחרון של הצמד רודולף נורייב והבלרינה מרגוט פונטיין.
המחול הועלה גם בהפקת בלט ירושלים בשנת 2016 על ידי הרקדנים מוריאל דבי ומריה סלקטור, בשם "חזיון של מחול".
בסרט הקולנוע "ניז'ינסקי" בבימויו של הרברט רוס משנת 1980 מוקדש מקום לשחזור ההופעה המקורית.
ריקוד זה מונצח במלואו בקלטת וידאו של בלט האופרה של פריז בשם פריז רוקדת דיאגילב.
הערות שוליים

1 2 3 4  402,Diaghilev's Ballets Russes by Lynn Garafola
↑  טקסט השיר במקור ובתרגום בערך לילות קיץ של הקטור ברליוז
↑  בלט ירושלים - מדויק, בהיר ומרשים באתר "הבמה"
ערך זה הוא קצרמרבנושא מחול. אתם מוזמנים לתרום לוויקיפדיה ו.
קרב סן וית

קרב סן וית (באנגלית: Battle of St. Vith) היה קרב שנערך בין כוחות גרמניה הנאצית לבין כוחות צבא ארצות הברית במהלך המערכה בארדנים, במלחמת העולם השנייה. העיירה סן-וית (St. Vith), צומת דרכים ומסילות ברזל חשוב, הייתה אחד היעדים העיקריים של ארמיית הפאנצר החמישית, בדרכה אל נהר המז ובריסל. מתחם ההגנה האמריקני על העיירה כלל את הדיוויזיה המשוריינת ה-7, צוות קרב מהדיוויזיה המשוריינת ה-9, ורגימנט הרגלים ה-424 של הדיוויזיה ה-106, שנותר מחוץ לטבעת הכיתור הגרמנית סביב שנה אייפל. הגרמנים שיגרו שורה של התקפות כושלות במאמץ לכבוש את העיירה, שנערכו על ידי כוחות קטנים למדי של רגלים ושריון. לבסוף, ב-21 בדצמבר, ריכזו הגרמנים כוח ניכר של רגלים בסיוע שריון, והשתלטו על סן-וית, אולם קרב ההשהיה המוצלח שניהלו הכוחות האמריקאים סביב סן-וית, הצליח לעכב את ההתקדמות הגרמנית בגזרה זו במשך חמישה ימים.
תוכנית המתקפה

על ארמיית הפאנצר החמישית בפיקוד האסו פון מנטויפל, אחד ממפקדי השריון המוכשרים ביותר בצבא הגרמני, הוטלו שתי משימות עיקריות: באגפו הימני נועדו שתי דיוויזיות חי"ר לכתר את בליטת שנה אייפל, ולכבוש את סן-וית, צומת דרכים ומסילות ברזל חשוב. הכוח העיקרי שלו, שכלל שלוש דיוויזיות פאנצר ושתי דיוויזיות חי"ר, נועד להתקדם מדרום לשנה אייפל ולחצות את שטח לוקסמבורג ולכבוש את בריסל. בהתחשב בכוחות המוגבלים שעמדו לרשותו, מנטויפל הורה לאנשיו, שבמקרה שיתקלו בהתנגדות עיקשת, יעקפו יחידות השריון את כיסי ההתנגדות בדרך לנהר מז ויותירו ליחידות החי"ר את הטיפול בהם. נוכח לוח הזמנים הקצר של המבצע, והצורך לשמור על קצב התקדמות מהיר, הייתה זו טקטיקה נכונה, אולם היא גרמה לכוחותיו של מנטויפל להותיר מאחור את העיירה בסטון, מהלך שעתיד היה להתברר כטעות חמורה.
המתקפה

ב-16 בדצמבר 1944, בשעה 05:30 בבוקר פתחו הגרמנים במתקפת הפתע בארדנים. במרכז חזית המתקפה הגרמנית תקפה ארמיית הפאנצר החמישית, בפיקוד האסו פון מנטויפל, גזרה ברוחב כ-32 ק"מ, עליה הגנו דיוויזיית החי"ר ה-106 ושני רגימנטים (110 ו-112) מדיוויזיית החי"ר ה-28. הדיוויזיה ה-106 תפסה את הקו פחות משבוע לפני פתיחת המתקפה הגרמנית, והייתה חסרת כל ניסיון קרבי, ואילו הדיוויזיה ה-28 הוצבה בארדנים כדי להתאושש מהלחימה הקשה בה השתתפה ביער הירטגן, לאחר שספגה במהלכה למעלה מ-6,000 אבדות. לכוחותיו של מנטויפל הייתה עדיפות מספרית מכריעה הן באנשים והן בציוד על המגנים האמריקאים – הם כללו 4 דיוויזיות חי"ר ושלוש דיוויזיות פאנצר בדרג הראשון של המתקפה – מול שתי דיוויזיות חי"ר שנפרסו בדלילות. המאמץ המשני של ארמיית הפאנצר ה-5 נועד להתבצע באגפה הימני (הצפוני). קורפוס החי"ר ה-66 (שכלל את דיוויזיות הפולקסגרנדיר ה-18 וה-62 בסיוע גדוד תותחי סער) נועד לכתר ולהשמיד את הכוחות האמריקאים בבליטת שנה אייפל, ולאחר מכן להשתלט על צומת הדרכים בסן-וית. המאמץ העיקרי של מנטויפל נועד להתבצע דרומה משם. קורפוס הפאנצר ה-58 וקורפוס הפאנצר ה-47 (שכללו סך הכול שלוש דיוויזיות פאנצר – ה-2 ה-116 ופאנצר להר – ושתי דיוויזיות פולקסגרנדיר – ה-26 וה-560) נועדו להשתלט על צומת הדרכים החשובה בבאסטון, ולאחר מכן לחצות את נהר מז באזור נאמור, ולנוע לכיוון צפון מערב במגמה לכבוש את בריסל.
הערות שוליים

↑  נהגה שְנִי אייפל
↑  Zaloga, Steven J. Battle of the Bulge 1944, Osprey 2004. p.10
↑  הגדוד, שהוצב תחת פיקודו של ארמיית הפאנצר השישית, לא הצליח למצוא דרכים מתאימות לתנועת הטנקים הכבדים שלו בגזרה בה פעלה הארמייה, ולכן נאלץ לפנות דרומה, לגזרה שהוקצתה לארמיית הפאנצר החמישית.
↑  כוח שווה ערך לחטיבה משוריינת
↑  זו הכניעה השנייה הגדולה ביותר של חיילים של צבא ארצות הברית במלחמה, לאחר הכניעה בבטאן.
כיתור הכוחות האמריקאים בבליטת שנה אייפל
קל"ח פתחי חכמה

|  מידע כללי |
| --- | --- |
 מאת:  רמח"ל 
 נושא:  קבלה 
 
קל"ח פתחי חכמה הוא ספר קבלה מאת רבי משה חיים לוצאטו, הרמח"ל. הוא מהווה מבוא לקבלה הלוריאנית ומבוסס על קל"ח (138) עקרונות המסודרים ב-13 פרקים.
זמן כתיבת הספר מתוארך בין 1730 ל-1750[דרוש מקור].
תוכן הספר

החיבור פותח בהקדמה, המכונה "דרך עץ חיים". בה מתאר הרמח"ל את מעלת לימוד תורת הקבלה ואת החובה שבלימודה לראויים לכך. על פי הקדמת הרמח"ל, קל"ח הפתחים נמצאו על ידו ב"כתב יד ישן נושן".
בגוף החיבור, כל פרק מקל"ח פרקי הספר פותח בכלל המנוסח באופן תמציתי ("פתח") שלאחריו מובאים ביאור והרחבה.
בין הנושאים המבוארים בספר: רצון הבורא וטובו, הספירות, סוד האותיות והפרצופים.
דרך עץ חיים

דרך עץ חיים הוא הקדמה לספר, שיש אומרים שנכתבה על ידי תלמידיו [דרוש מקור]. הקדמה זו מבארת את מעלת לימוד הקבלה לראויים לכך. בסוף דרך עץ חיים משיב המחבר לטענותיהן של שלוש כתות מתנגדים ללימוד הקבלה:
כת ראשונה - ישנו איסור על לימוד נסתר: לטענת אנשי כת זו, חל איסור גורף על העיסוק בתורת הקבלה על פי הפסוק: ”כבוד אלהים הסתר דבר (משלי כה, ב)”, אותו דרשו חז"ל ”אין לך עסק בנסתרות”[דרוש מקור].
כת שנייה - חשש מטעות וכפירה:
כת שלישית - דעתם אינה עמוקה דיה:
|  | דברי הכת | הסבר | תשובת הרמח"ל לדברי הכת |
| --- | --- | --- | --- |
| הכת הראשונה | ”"כבוד אלהים הסתר דבר" (משלי כה ב) - אין לך עסק בנסתרות!” | מהפסוק "כבוד אלהים הסתר דבר" לומדים שלא אמורים לעסוק בתורת הנסתר | מבואר בהקדמת ספר הזוהר הקדוש בפסק הגאון הרב רבי יצחק דלטאש. ובהקדמת הספר "קנאת ה' צבאות", משם תראה שאין בדבריהם ממש: |
| הכת השנייה | ”יראתי לגשת אל הקודש מפני האש הגדולה, היא הקליפה אשר קדמה לפרי, והיא הולכת סביב הקדושה לצוד ציד נפשות עניים אומללים, כאשר ניצודו אנשי רשע ופשע ההולכים אחר טעות הצבי, אחר ניאוף וגידוף, וילכו ויעבדו אלהים אחרים, וכופרים באלהי ישראל ותורתו. והגם שיש בהם חכמים מחוכמים בתורה, אף על פי כן כשנכנסו בפרד"ס נפגעו, שפגעה בהם הסיטרא אחרא והטתה את לבבם בהיראות להם השקר כאמת והפכה דברי אלהים חיים. וכל שקר שאין אומרים אמת בתחילה, אינו מתקיים, ועל כן הם תולים באילן גדול מאמרי הרב הקדוש רבי שמעון בן יוחאי, זכרונו לברכה, ומהפכים הקערה על פיה, ותולים בוקי סריקי באשלי רברבי דברי הרב הנזכר למעלה, ובשביל זה אין אנו רוצים לגשת אל החכמה הזאת, מאחר שהיא קרובה להפסד גוף ונפש, וכוונתנו לשם שמים:” | דואגים מפגיעה, כפירה ושקר | מבואר בספר "קנאת ה' צבאות" |
| הכת השלישית | ”מה מאוד חשקה נפשנו ללמוד החכמה הזאת, אך מחמת עומק המושג וקוצר דעת המשיג אין אני יכול ללמוד החכמה הזאת.” | אנחנו רוצים לעסוק בתורת הנסתר אבל זה מסובך מדי | זה שלא מבין זה לא סיבה שלא לנסות להבין. הרי "לא עליך לגמור"!  כתוב: "והגית בו יומם ולילה" ולא "והבנת בו יומם ולילה" - אם תבין - תבין, ואם לא - יש שכר על הלימוד. יש ראיה מספר הזוהר, שאף על פי שאינו מבין, הלשון מסוגל לנשמה. |
ראו גם

רמח"ל
מסילת ישרים
האר"י
לקריאה נוספת

קל"ח פתחי חכמה עם פירוש פתחי הפרדס, הרב דוד כהן (הנזיר), מכון נזר דוד, תשס"ט (2009).
קל"ח פתחי חכמה עם פירוש הרב חיים פרידלנדר, הוצאת פרידלנדר, תשנ"ב (1992).
הערות שוליים

↑  מהדורה מוקלדת בויקיטקסט
↑  ספר משלי, פרק כ"ה, פסוק ב'
1 2  ספר קנאת ה' צבאות, באתר www.hebrew.grimoar.cz
↑  ספר יהושע, פרק א', פסוק ח'
ראפלה

ערך זה עוסק בעיר באסטוניה, בירת מחוז ראפלה. אם התכוונתם למחוז באסטוניה, ראו .
| --- | --- |

גשרים מעל נהר ויגאלה. ברקע כנסיית ראפלה.
 מדינה:  אסטוניה אסטוניה
 מחוז:  ראפלה
 שטח:  4.67 קמ"ר
 גובה:  67 מטרים
 אוכלוסייה:  ‏
  ‑ בעיר:  5,355 (דירוג: 22, 1 בינואר 2024)
 קואורדינטות:  58°59′40″N 24°48′04″E﻿ / ﻿58.99444°N 24.80111°E﻿ / 58.99444; 24.80111
 אזור זמן:  UTC +2
  מפת מיקום  מפה מפורטת   (למפת אסטוניה מוגדלת) טאלין נארווה טרטו ולגה קורסארה פרנו ויליאנדי רקוורה קרדלה פאידה וורו פינלנד לטביה רוסיה הים הבלטיראפלה(למפת אסטוניה רגילה) טאלין נארווה טרטו ולגה קורסארה פרנו ויליאנדי רקוורה קרדלה פאידה וורו פינלנד לטביה רוסיה הים הבלטיראפלה  he tabBackground:;tabBorder:#aaa;defaultTab:0;
ראפלה (באסטונית: Rapla) היא עיר ובירת מחוז ראפלה שבאסטוניה. העיר ממוקמת 50 קילומטרים דרומית לבירה טאלין.
Rapla 2021
היסטוריה

האזכורים המוקדמים ביותר לקיום העיירה נמצאו בספר מפקד האוכלוסין הדני משנת 1241, בתקופת שלטונו של ולדמר השני, מלך דנמרק. ראפלה החלה להתפתח לראשונה לקראת סוף המאה ה-13 ובתקופה זו נבנה בכפר מנזר ציסטריאני.
תקופת הצמיחה העיקרית של ראפלה החלה רק בשלהי המאה ה-19, כאשר נבנו בעיר בית מרקחת, בית ספר ובית חולים. בשנת 1898 הוקם מפעל לייצור לבנים ובשנת 1900 הונחה מסילת רכבת בין ראפלה לוויליאנדי.
גלריית תמונות

כנסיית מריה מגדלנה
תחנת הרכבת של ראפלה
המרכז התרבותי של ראפלה
בנק בראפלה
רוברט בלטרן

| --- | --- |

רוברט בלטרן, מאי 2006.
 לידה:  19 בנובמבר 1953 (בן 70) בייקרספילד, קליפורניה, ארצות הברית
 שם במה:  רוברט בלטרן
 מדינה:  ארצות הברית 
 תקופת הפעילות:  מ-1981 
 עיסוק:  שחקן קולנוע, תיאטרון, טלוויזיה מלחין מוזיקה
 מקום לימודים:  אוניברסיטת המדינה של קליפורניה, פרזנו  קולג' בייקרספילד  East Bakersfield High School 
 http://www.robertbeltran.com/
 פרופיל ב-IMDb
 
רוברט בלטרן (שמו המלא באנגלית: Robert Adame Beltran; נולד ב-19 בנובמבר 1953) הוא שחקן אמריקאי, הידוע בעיקר בזכות תפקידיו כראול, בסרט הפולחן של פול ברטל, "Eating Raoul", וכצ'קוטי, בסדרת הטלוויזיה "מסע בין כוכבים: וויאג'ר".
שנותיו הראשונות

בלטרן נולד בבייקרספילד, קליפורניה, בנם של אאורליה אולגין (לבית אדמי) ולואיס פרז בלטרן, דור ראשון של מקסיקניים אמריקאים. הוא מתייחס אל לעצמו בתור "Latindio" (הלחם של לטיני ואינדיו). בלטרן למד בתיכון מזרח בייקרספילד ובמכללת בייקרספילד. יש לו שתי אחיות ושבעה אחים, לרבות מוזיקאי הג'אז לטיני הידוע לואי קרוז בלטרן.
קריירה

בלטרן סיים לימודיו באוניברסיטת המדינה של קליפורניה בפרזנו עם תואר באמנויות התיאטרון, ולאחר מכן עבר ללוס אנג'לס כדי להתחיל את קריירת המשחק שלו. הוא עבד בהתמדה מאז 1979 בתיאטרון ובקולנוע. תפקידו הראשון בקולנוע היה בסרט "Zoot Suit" משנת 1981, אך הפריצה שלו הגיעה בשנת 1982, כשישחק ראול בסרט הפולחן הקלאסי "Eating Raoul". בלטרן השתתף בתפקיד משנה כשותפו של צ'אק נוריס, סגן קאיו, בסרט "Lone Wolf McQuade" משנת 1983 (הסרט הזה היה גם הבסיס לסדרת הטלוויזיה "ווקר", בכיכובו של צ'אק נוריס). הוא השתתף בסרט הטלוויזיה משנת 1984 "The Mystic Warrior", כאינדיאני בשם אהבלזה, וכן גילם את דמותו של הקטור בסרט הפולחן הקלאסי "Night of the Comet".
ככל הנראה, בלטרן ידוע בעיקר בזכות תפקידו כקומנדר צ'קוטי, הקצין הראשון של ספינת החלל וויאג'ר, בסדרת המדע בדיוני הטלוויזיונית "מסע בין כוכבים: וויאג'ר" בשנים 1995-2001. על תפקיד זה, בשנת 1997, בלטרן זכה בפרס נשר זהב עבור השחקן המצטיין בסדרת טלוויזיה, וכן במועמדות לפרס, בשנת 1996, לפרס בראבו לשחקן המצטיין בסדרת טלוויזיה, וכן לפרס אלמה לשחקן המצטיין בסדרת טלוויזיה בשנים 1998 ו-1999.
בלטרן הוא אחד ממייסדי ובמאי קבוצת התיאטרון East LA Classic Theater Group. כמו כן, הוא חבר ב-Classical Theater Lab, אנסמבל של שחקנים מקצועיים שהפיקו בשנת 1997 את "המלט" אותו ביים בלטרן, ואף כיכב בו.
לפחות מאז 2003, בלטרן שיתף פעולה עם שחקני חובבים בתנועת נוער LaRouche Youth Movement בביצוע מחזות וסצנות של מחזותיהם של פרידריך שילר ושייקספיר. בלטרן הפיק וכיכב בהפקה של "The Big Knife" מאת קליפורד אודטס, מחזה הבוחן את סביבת הוליווד בתקופה ההיסטורית של תחת הממשל של הנשיא הארי טרומן.
בלטרן הופיע בתפקיד משנה חוזר בדמותו של ג'פרי פלוט בעונות 3-4 של "Big Love" ברשת HBO.‏
חיים אישיים

אחד מאחיו של בלטרן נולד עם תסמונת דאון, ובמשך ארבע שנים, בין 1998 ל-2001, בלטרן הנחה את ה-Galaxy Ball, אירוע גיוס כספים למען אגודת תסמונת דאון לוס אנג'לס (DSALA). ה-Galaxy Ball הפגיש שחקנים מסדרות "מסע בין כוכבים" שונות לכינוס קטן שבמהלכו היה קברט, ארוחת ערב וריקודים. בשנת 2001, ה-USA Today דיווח כי ה-Galaxy Ball גייס יותר מ-50,000 דולר עבור DSALA, כמו גם מוסדות צדקה אחרים.
בנוסף לקריירת המשחק שלו בקולנוע ובתיאטרון, בלטרן גם מלחין מוזיקה. הוא נשוי ויש לו בת אחת, מרלנה בלטרן.
הקלטות

Latino Poetry - קטעי שירה לטיניים מתוך הופעה חיה של רוברט בלטרן (הוקלט במוזיאון לאמנות הלטינית-אמריקנית בלונג ביץ', קליפורניה, אפריל 2002).
תיאטרון

| שנה | שם המחזה |
| --- | --- |
1979: California Shakespeare Festival
1980: Bard in the Box Tour
1980: La Pastorela
1981: חלום ליל קיץ
1981: הנרי הרביעי, חלק ראשון הנרי הרביעי, חלק שני
1981: המלט
1981: רומיאו ויוליה
1981: אילוף הסוררת
1983: Corridos
1985: The Quartered Man
1986: I Don't Have To Show You No Stinkin' Badges
1987: Stars In The Morning Sky
1988: A Burning Beach
1989: מקבת'
1991: Widows
1993: A Touch Of The Poet
1997: המלט
2003: The Big Knife
2009: Boleros for the Disenchanted
2009: Solitude
2011: Devil's Advocate
פילמוגרפיה

| שנה | שם הסרט / תוכנית הטלוויזיה | התפקיד | הערות |
| --- | --- | --- | --- |
| 1981 | Zoot Suit |  |  |
| 1982 | Eating Raoul |  |  |
| 1983 | Lone Wolf McQuade |  |  |
| 1984 | Night of the Comet |  |  |
| 1984 | Calendar Girl Murders |  |  |
| 1984 | The Mystic Warrior |  |  |
| 1985 | Latino |  |  |
| 1986 | Streethawk |  |  |
| 1986 | The Family Martinez |  |  |
| 1987 | Slam Dance |  |  |
| 1987 | Gaby, A True Story |  |  |
| 1988 | Sisters |  |  |
| 1989 | Scenes from the Class Struggle in Beverly Hills |  |  |
| 1989 | מיאמי מחלק מוסר |  | שם הפרק: "Free Fall" |
| 1989 | Forbidden Sun |  |  |
| 1990 | El Diablo |  |  |
| 1990 | Midnight Caller |  | הפרק: "Life Without Possibility" |
| 1990 | To Die Standing |  |  |
| 1991 | Kiss Me a Killer |  |  |
| 1991 | Veronica Clare |  |  |
| 1991 | The Chase |  |  |
| 1991 | באגסי |  |  |
| 1991 | La Pastorela |  |  |
| 1992 | Stormy Weathers |  |  |
| 1993 | ציידי צללים |  | סרט טלוויזיה |
| 1993 | Murder, She Wrote |  | הפרק: "Double Jeopardy" |
| 1993 | State of Emergency |  |  |
| 1993 | לויס וקלארק: הרפתקאותיו החדשות של סופרמן |  | הפרק: "Fly Hard" |
| 1993 | Rio Shannon |  |  |
| 1994 | Murder, She Wrote |  | הפרק: "Time to Die" |
| 1994 | דוגמניות בע"מ |  |  |
| 1995 | Nixon |  |  |
| 1995 | Runway One |  |  |
| 1995 | Nations‏500 |  |  |
| 1995-2001 | מסע בין כוכבים: וויאג'ר | צ'קוטי |  |
| 1997 | Managua |  |  |
| 1997 | Trekkies |  |  |
| 1997 | How Else Am I Supposed To Know I'm Still Alive |  |  |
| 1999 | Ultimate Trek: Star Trek's Greatest Moments |  |  |
| 1999 | Luminarias |  |  |
| 2000 | Fahrenheit 452: The Art Police |  | סרט קצר |
| 2001 | 2001 ALMA Awards | בתפקיד עצמו (מנחה) |  |
| 2002 | Foto-Novelas |  |  |
| 2003 | CSI: מיאמי |  | הפרק: "Tinder Box" |
| 2005 | Manticore |  |  |
| 2007 | Fire Serpent |  |  |
| 2007 | מדיום |  | הפרק: "Whatever Possessed You" |
| 2007 | Cry of the Winged Serpent |  |  |
| 2008 | Patriotville |  |  |
| 2009 | Repo Chick |  |  |
| 2009-2011 | Big Love | תפקיד אורח חוזר |  |
| 2013 | Resilient |  |  |
מועמדויות וזכיות בפרסים

| שנה/שנים | פרס | קטגוריה | סרט/תוכנית | הערות | תוצאה |
| --- | --- | --- | --- | --- | --- |
| 1997 | פרס נשר הזהב | השחקן הטוב ביותר בסדרת טלוויזיה | מסע בין כוכבים: וויאג'ר |  | זכייה |
| 1998 | פרס אלמה | השחקן הטוב ביותר | מסע בין כוכבים: וויאג'ר |  | מועמדות |
| 1999 | פרס אלמה | השחקן הטוב ביותר | מסע בין כוכבים: וויאג'ר |  | מועמדות |
הערות שוליים

↑  Robert Beltran Biography (1953-)
↑  Full bio at IMDb
↑  Schiller Institute - Robert Beltran Interview and Review- "The Big Knife'
↑  The Trek Nation - Robert Beltran Stars In 'The Big Knife'
↑   רוברט בלטרן, במסד הנתונים הקולנועיים IMDb (באנגלית)
| מסע בין כוכבים: וויאג'ר |
| --- | --- | --- |
| יוצרי הסדרה | ריק ברמן • ג'רי טיילור • מייקל פילר • על-פי "מסע בין כוכבים" מאת ג'ין רודנברי |  |
| שחקנים ראשיים | קייט מאלגרו • רוברט בלטרן • רוקסן דוסון • רוברט דאנקן מקניל • אית'ן פיליפס • רוברט פיקארדו • טים רוס • ג'רי ראיין • גארט וונג • ג'ניפר ליאן |  |
| דמויות ראשיות | קתרין ג'יינוויי • צ'קוטי • ב'לאנה טורס • טום פאריס • ניליקס • הדוקטור • טובוק • שבע מתשע • הארי קים • קס |  |
| דמויות משנה | אוון פאריס • איצ'ב • רג'ינלד בארקלי • בות'בי • נעמי וויילדמן • סמנתה וויילדמן • ססקה • מיראל פאריס • לואיס צימרמן |  |
| גזעי חייזרים | אוקמפה • בורג • גזע 8472 • הולוגרמה • וולקנים • הירוג'נים • וידיאנים • טלקסיאנים • פוטונים • קיו • קייזון • קלינגונים |  |
| מושגים | הולוגרמה רפואית לשעת חירום • הולודק • וויאג'ר • טכנובאבל • טרנספורטר • טרקי • מאקי • מנוע עיוות • משכפל • מתרגם אוניברסלי • פדרציית הכוכבים המאוחדת • הצו העליון • צי הכוכבים • רביע גלקטי • סוגיות מוסריות |  |
| פרקים בולטים | Threshold • Endgame |  |
| ראו גם | זיכיון מסע בין כוכבים |  |
| --- | --- |
בקרת זהויות :  BNE: XX1491831  BnF: cb14038052h (data)  GND: 142283487  ISNI: 0000 0000 8087 0225  LCCN: no2003029112  NLA: 35262816  NLK: KAC2020N5425  NTA: 073167088  SNAC: w6b56rts  VIAF: 7588578   WorldCat (עם VIAF): 7588578 
בלטרן, בכנס מעריצים בטורונטו, אוגוסט 2007.